钦定古今图书集成/历象汇编/历法典/第061卷 > 图
## 钦定古今图书集成/历象汇编/历法典/第061卷 > 图

太阳越五月或七月皆能再食

此越五月能再食者必大月也其间交周实行可得一百五十九度○五分设日月在高庳中处得二径折半三十二分二十○秒设太阴距度亦正得三十二分二十○秒则以前法

求得距交六度一十二分，当在乙或在丁，而乙丙丁
弧乃得一百六十七度三十六分。若太阴绝无视差
者，即食限外之弧乙丙丁大于实交周弧八度三十
一分。日月合会，先在甲乙弧内有食，越五大月复会，
必不能及丁戊为再食矣。然太阴既有南北视差，则
以交周度不及食限内之弧八度三十一分平分之
两，加于食限，得甲己及戊辛各一十○度二十八分。
而太阴在己或在辛，皆距黄道五十四分三十○秒。
减二径折半，馀视差二十二分三十○秒。倍之，得己
及辛，两视差共四十五分。则诸方能得南北差及此
分者，所见太阴必偏南下掩太阳，得有食也。今所论
五大月，太阳速行，先于太阴一十三度一十八分。又
于太阴逐及时间，行一度○六分，总得一十四度二
十四分。太阴行尽此度乃及日，须一日○九刻，是为
五大月。过五平月时刻，则五大月得一百四十八日
一十八小时。故先定朔在酉正，后必在午正。若先在
午，则后在卯。又太阳五大月行一百五十一度，以最
庳平分左右，得先定朔在寿星宫二十一度；次定朔。